Publication: Magyar Közlöny
Issue: MK-2011-96 (Year: 2011, Number: 96)
Era: contemporary
Section: 1. melléklet a 160/2011. (VIII. 18.) Korm. rendelethez
Paragraph Index: 619

c) különleges módon tervezett vagy feldolgozott receptorok; Technikai megjegyzés: 1.„Nem idiotipikus ellenanyagok”: olyan ellenanyagok, amelyek más ellenanyagok konkrét ellenanyag-megkötő helyeihez kötődnek. 2.„Monoklonális ellenanyagok”: olyan proteinek, amelyek egy ellenanyagmegkötő helyhez kötődnek, és amelyeket egy sejtklón állít elő. 3.„Poliklonális ellenanyagok”: olyan proteinek keveréke, amelyek egy ellenanyag megkötő helyhez kötődnek, és amelyeket egynél több sejtklón állít elő. 4.„Receptorok”: olyan biológiai makromolekuláris szerkezetek, amelyek képesek ligandok megkötésére, amelyek megkötése hatással van fiziológiai funkcióikra. X. fejezet „Polgári repülőeszköz”: a polgári repülésügyi hatóságok által közzétett, a repülésre való alkalmasságot minősítő listákban felsorolt „repülőeszközök”, amelyek kereskedelmi, polgári, belső és külső útvonalakon repülhetnek, vagy polgári, magán- vagy üzleti célokra használhatók. XXI. és XXII. fejezet „Fejlesztés”: kapcsolódik a sorozatgyártást megelőző valamennyi szakaszhoz, mint például : tervezés, tervezéskutatás, tervezéselemzések, tervezési koncepciók, a prototípusok összeszerelése és vizsgálata, kísérleti gyártási tervek, tervezési adatok, a tervezési adatok termékké történő átalakításának folyamata, konfigurációs tervezés, integrációtervezés, tervrajzok. XVII. fejezet „Végeffektorok”: fogószerszámok, „aktív szerszámegységek” és minden egyéb olyan szerszám, amelyet a „robot” manipulátorkar végén lévő alaplapra erősítenek. Műszaki megjegyzés: „aktív szerszámegységek”: valamely munkadarab hajtóerejét vagy munkaenergiáját biztosító, vagy azt érzékelő eszközök. IV. és VIII. fejezet „Energiahordozó anyagok”: olyan anyagok vagy keverékek, amelyek a tervezett felhasználásukhoz szükséges energia kibocsátása céljából kémiai reakcióba lépnek. A „robbanóanyagok”, „pirotechnikai eszközök” és „hajtóanyagok” az energiahordozó anyagok alosztályait képezik. VIII. és XVIII. fejezet „Robbanóanyagok”: olyan szilárd, folyékony vagy gáz-halmazállapotú anyagok vagy anyagok keverékei, amelyek robbanófejekben elsődleges, indító- vagy főtöltetként, valamint rombolások és egyéb alkalmazások során történő felhasználásukkor robbanást okoznak. VII. fejezet „Expressziós vektorok”: genetikai anyagnak a fogadósejtbe történő bejuttatására használt hordozók (például plazmid vagy vírus). XVII. fejezet „Üzemanyagcellák”: olyan elektrokémiai eszköz, amely képes egy külső forrásból kapott üzemanyag kémiai energiáját közvetlenül egyenárammá átalakítani. XIII. fejezet „Szálas vagy rostos anyagok”: többek között:

Source: https://magyarkozlony.hu/hivatalos-lapok/8167998c0dbf689716d76450e153d6e49756d5c8/dokumentumok/0f6b2fbfefb77e46b08900968dcca2a444d9d1ce/letoltes